(lòt bò a) www.socialsecurity.gov

Kisa asirans Sekirite Sosyal

pou Enfi mite ye?

Sekirite Sosyal peye benefis yo pa mwa pou moun 

ki pa anmezi travay akòz yon kondisyon mantal oswa 

fizik. Kondisyon an dwe dire yon ane oswa plis oswa 

yo dwe atann l ap lakòz lanmò moun nan. 

Pou ranpli kondisyon pou benefis yo, ou dwe t ap 

travay lontan ase ak pa twò lontan ase epi ou peye 

Sekirite Sosyal nan lajan ou touche nan travay ou.

Si w ta vin enfim anvan 24 tran, anjeneral ou 

bezwen youn ak mwatye ane travay pandan yon 

peryòd twa zan anvan enfimite w kòmanse.

Si w gen ant 24 ak 30 tan, anjeneral ou bezwen t 

ap travay pandan mwatye peryòd ant laj 21 ane ak tan 

ou vin enfim nan.

Si w vin enfim a 31 tan oswa plis, kantite travay 

ou bezwen an depann de laj ou genyen lè w vin enfim 

nan. Epitou, ou dwe t ap travay pandan senk (5) kan 

sou 10 zan imedyatman avan vin enfim. Ou pa bezwen 

sitwayen ameriken pou w ka ranpli kondisyon pou 

benefis yo, men ou dwe gen otorizasyon legal pou 

travay Ozetazini.

Benefi s pou Fanmi yo

Sèten manm fanmi ka ranpli kondisyon pou benefis 

yo selon travay yo, avèk tou:

• Pitit ou ki poko gen 18 tan oswa 19 ane si li toujou 

nan lekòl segondè atanplen.

• Pitit ou genyen plis pase 18 tan epi ki poko marye, 

si li vin enfim anvan li gen 22 zan.

• Konjwen ou ki gen 62 zan oswa plis, oswa nenpòt 

laj si l ap pran swen yon pitit ou ki gen 16 zan oswa 

ki enfim epitou k ap resevwa benefis yo.

Kouman pou aplike pou benefi s enfi mite?

Pou fè pwosesis aplikasyon trè senp, ou gen chwa 

pou aplike nan telefòn, pa lapòs oswa an pèsòn nenpòt 

lè nan biwo kominotè nou yo. Anplis aplikasyon 

debaz la, w ap bezwen tou pou w ranpli yon fòmilè k 

ap ban nou enfòmasyon sou eta sante w ou ak fason 

li afekte aptitid ou pou travay. N ap bezwen tou yon 

lòt fòm k ap ba doktè w pèmisyon pou voye ban nou 

enfòmasyon sou eta sante w.

Pou fè reklamasyon regle vit, sa ap ede si w gen 

non, adrès, nimewo telefòn, dat tretman ak kalite 

tretman ou te resevwa nan men chak doktè, nan klinik 

oswa nan lopital pou nou ka mande yo kopi dosye 

medikal ou. Nan antrevi aplikasyon an, ou ta dwe pare 

pou w diskite sou istwa travay ou pou dènye 15 ane 

yo. N ap bezwen yon kopi fòm W-2 dènye ane a, oswa 

si w se yon travayè endepandan, yon kopi fòm taks 

dènye ane a.

Ki moun ki pran desizyon enfi mite a?

Nou voye pati medikal reklamasyon ou nan biwo 

sèvis detèminasyon enfimite (Disability Determination 

Services, DDS) ki nan eta kote w ap viv la. Espesyalis 

ki fòme pou evalye enfimite ap jwenn dosye medikal 

ou, y ap revize enfòmasyon yo epi y ap pran yon 

desizyon sou ka ou. Si yo bezwen plis enfòmasyon, yo 

ka pwograme yon egzamen medikal gratis pou ou.

Kilè benefi s yo kòmanse

Si aplikasyon ou apwouve, w ap resevwa premye 

peman benefis ou pou sis (6) mwa apre dat prèv yo 

montre enfimite ou te kòmanse.

Kouman Medikè ka ede

Benefis Medikè ap disponib pou ou otomatikman 

apre w vin enfim pandan de (2) zan. Medikè se yon 

pwogram asirans federal pou moun ki gen 65 kan 

oswa plis, oswa ki enfim. Li ka ede avèk bòdwo 

lopital oswa bòdwo doktè.

Si w ka ranpli kondisyon pou

Sekirite Sosyal

Si w aplike pou benefis Sekirite Sosyal pou 

Enfimite epi ou pa travay ase pou travay ou voye 

lajan pou ou nan Sekirite Sosyal, n ap wè si w ranpli 

kondisyon pou peman pou enfimite anba pwogram 

Revni Sekirite Siplemantè (Supplemental Security 

Income, SSI). SSI fè peman pou moun ki enfim oswa 

avèg, oswa ki gen 65 kan oswa plis epi ki pa touche 

anpil revni oswa ki pa gen anpil resous.

Ou pa bezwen travay anvan pou w ranpli 

kondisyon. Se Administrasyon Sekirite Sosyal ki dirije 

toulède pwogram yo, men se pa taks Sekirite Sosyal 

yo ki finanse SSI. Enfimite detèmine menm fason, 

men gen lòt règ ki aplike. Pou plis enfòmasyon sou 

peman SSI, mande piblikasyon, Peman Revni Sekirite 

Siplementè (Piblikasyon Nimewo No. 05-10702-HC)

Benefis pou Enfimite

Benefis pou Enfimite
www.socialsecurity.gov

Konbyen tan benefi s enfi mite

yo ap kontinye

Benefis enfimite Sekirite Sosyal dire toutotan ou 

enfim epi ou pa anmezi pou travay. Si w ka fè gwo 

travay, yo p ap konsidere w kòm moun ki enfim epi 

benefis ou yo ap sispann.

Men tou, si w eseye travay epi ou toujou enfim, gen 

règ espesyal ki pèmèt ou kontinye resevwa benefis 

ou jouk ou ka travay sou yon baz regilye. Men sa ki 

genyen pami règ sa yo:

• Peryòd eseyaj travay—9 mwa (pa nesesèman mwa 

apre mwa), pandan peryòd sa salè ou p ap afekte 

benefis ou yo;

• Peryòd elijibilite pwolonje—36 mwa, pandan 

peryòd sa a, ou ka resevwa yon benefis pou

nenpòt mwa salè ou anba yon sèten nivo.

An 2005, nivo a te 830 $. Li ogmante chak ane.

• Dediksyon pou depans ki asosye avèk andikap—

depans ki asosye avèk travay ou pou enfimite

ou ap dedui lè y ap chèche detèmine si salè ou 

endike w ap fè gwo travay; epi

• Kontinyasyon Medikè—garanti Medikè ou ap 

kontinye pandan 93 mwa (7 tan, 9 mwa) apre 

peryòd esè travay la. Si garanti Medikè ou

sispann akòz travay ou, ou ka achte li pou

yon prim mansyèl.

Pou plis enfòmasyon sou avantaj travay pandan w 

enfim, mande piblikasyon Working While Disabled— 

How We Can Help (Piblikasyon Nimewo 05-10095— 

Travay pandan w andikape—Kijan nou ka ede w). 

Piblikasyon sa a disponib sèlman nan lang Angle.

Y ap revize ka w la chak peryòd pou detèmine si w 

toujou enfim. Kantite fwa yo revize ka w la depann de 

si eta sante w gen chans pou vin pi bon. Revizyon yo 

ka fèt ant chak 6 mwa ak 18 mwa lè gen espwa pou 

eta sante w vin pi bon, epi chak 7 ane lè pa gen espwa 

pou eta sante vin pi bon.

Kontakte Sekirite Sosyal

Pou plis enfòmasyon ak pou jwenn kopi

piblikasyon nou yo, vizite wèbsayt nou nan

www.socialsecurity.gov oswa rele nan nimewo

telefòn gratis 1-800-772-1213 (pou malantandan

oswa pou moun ki tande di, rele nan nimewo TTY 

nou, 1-800-325-0778). Nou ka réponn késyon 

espesifik epi ba ou enfòmasyon nan sèvis telefòn 

otomatik 24 èdtan pa jou.

Si w bezwen yon entèprèt pou regle afè sekirite 

sosyal ou, n ap fè w jwenn youn gratis. Sèvis entèprèt 

yo disponib ni pou lè w ap pale avèk nou nan telefòn 

ni pou lè w vini nan biwo Sekirite Sosyal. Rele nan 

nimewo telefòn gratis nou 1-800-772-1213. Si w pale 

yon lang ki pa Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede w. Si afè w la pa ka regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal epi n ap aranje nou pou yon 

entèprèt (lang) la nan moman vizit ou a.

Yon reprezantan Sekirite Sosyal ka di ou ki benefis 

ki ka peye épi li ka pran yon randevou, si sa nesesè, 

pou ranpli yon fòm réklamasyon. Nou trete tout apèl 

yo avèk konfidansyalite. Nou Vle asire tou ou résévwa 

sèvis egzat ak koutwa. Sepou rézon sa a nou genyen 

yon dezyèm reprezantan Sekirite Sosyal pou kontwole 

kèk apèl telefonik.

Social Security Administration

SSA Publication No. 05-10701-HC

Disability Benefits (Haitian-Creole)

January 2005